শানু সিলেটের মণিপুর সম্প্রদায়ে জন্মগ্রহণ করেন। তার পিতা এ কে শেয়াম এবং মাতা চন্দ্রাদেবী। ছোটবেলা থেকেই তিনি নাচ, গান, আবৃত্তি, বিতর্ক, ও অভিনয় করতেন। বিদ্যালয় ও কলেজে পড়াকালীন তিনি জাতীয় শিশু সপ্তাহ ও জাতীয় শিক্ষা সপ্তাহে জাতীয় পর্যায়ে স্বর্ণপদকসহ একাধিক পুরস্কার অর্জন করেন। তিনি লাক্স-আনন্দধারা মিস ফটোজেনিকে অংশগ্রহণ করে সেরা দশের একজন হন এবং বাংলাদেশ বেতার সিলেট কেন্দ্রের তালিকাভুক্ত শিল্পী হন। ২০০৪ সালে তিনি সিলেটের আঞ্চলিক ভাষায় নির্মিত শাকুর মজিদের "বৈরাগী" নাটকে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেত্রীর পুরস্কার বিভাগে ঝিলিক-চ্যানেল আই ঈদ অনুষ্ঠান পুরস্কার লাভ করেন। ২০০৫ সালে তিনি লাক্স-চ্যানেল আই সুপারস্টার প্রতিযোগিতার প্রথম আসরে অংশগ্রহণ করেন এবং বিজয়ীর মুকুট অর্জন করেন।

সাহিত্য জীবন
কর্মজীবন
প্রারম্ভিক জীবন
ব্যক্তিগত জীবন